རྒྱལ་སྲིད་སྤྱི་ཁྱབ་ཁང་གི་མངགས་བཅོལ་ལྟར་རྒྱལ་དོན་ཨུ་ཡོན་ཝང་ཡུང་གིས་རྒྱལ་སྲིད་སྤྱི་ཁྱབ་ཁང་གི་ལས་ཁུངས་བསྒྱུར་བཅོས་ཇུས་གཞིའི་སྐོར་གྱི་གསལ་བཤད་གནང་བ་རེད།ཝང་ཡུང་གིས་ད་ཐེངས་རྒྱལ་སྲིད་སྤྱི་ཁྱབ་ཁང་གི་ལས་ཁུངས་བསྒྱུར་བཅོས་ཀྱི་ནང་དོན་ཞིབ་ཕྲ་ནི་གཤམ་གསལ་ཏེ།གཅིག་ནི་རྒྱལ་སྲིད་སྤྱི་ཁྱབ་ཁང་གི་གྲུབ་ཆའི་སྡེ་ཁག་ལེགས་བསྒྲིགས་བྱ་རྒྱུ་དང་།རང་བྱུང་ཐོན་ཁུངས་པུའུ་དང་སྐྱེ་ཁམས་ཁོར་ཡུག་པུའུ།ཞིང་ལས་གྲོང་གསེབ་པུའུ།རིག་གནས་དང་ཡུལ་སྐོར་པུའུ།རྒྱལ་ཁབ་འཕྲོད་བསྟེན་བདེ་ཐང་ཨུ་ཡོན་ལྷན་ཁང་།དམག་ཞབས་ཐིམས་པའི་དམག་མིའི་བྱ་དོན་པུའུ།འཕྲལ་སྒྲུབ་དོ་དམ་པུའུ་བཅས་འཛུགས་རྒྱུ་དང་།ཚན་རིག་ལག་རྩལ་པུའུ་དང་ཁྲིམས་འཛིན་པུའུ་བསྐྱར་འཛུགས་བྱ་རྒྱུ།ཆུ་བེད་པུའི་འགན་དཀྲི་དང་རྩིས་བཤེར་ཧྲུའུ་ཡི་འགན་དཀྲི་ལེགས་འགྱུར་བྱ་རྒྱུ།ལྟ་ཞིབ་པུའུ་དང་རྒྱལ་ཁབ་རུལ་སུངས་སྔོན་འགོག་ཅུས་གཉིས་རྒྱལ་ཁབ་ལྟ་ཞིབ་ཨུ་ཡོན་ལྷན་ཁང་དང་ཟླ་བསྒྲིལ་གཏོང་རྒྱུ།གཉིས་ནི་རྒྱལ་སྲིད་སྤྱི་ཁྱབ་ཁང་གི་ལས་ཁུངས་གཞན་དག་ལེགས་བསྒྲིགས་སྐོར།རྒྱལ་ཁབ་ཁྲོམ་རའི་ལྟ་སྐུལ་དོ་དམ་སྤྱི་ཁྱབ་ཅུས་དང་།རྒྱལ་ཁབ་རླུང་འཕྲིན་བརྙན་འཕྲིན་སྤྱི་ཁྱབ་ཅུས།ཀྲུང་གོ་དངུལ་ཁང་འགན་བཅོལ་ལྟ་སྐུལ་དོ་དམ་ཨུ་ཡོན་ལྷན་ཁང་།རྒྱལ་ཁབ་རྒྱལ་སྤྱིའི་གོང་འཕེལ་མཉམ་ལས་ཧྲུའུ།རྒྱལ་ཁབ་སྨན་བཅོས་འགན་ལེན་ཅུས།རྒྱལ་ཁབ་འབྲུ་རིགས་དང་དངུལ་རྫས་གསོག་འཇོག་ཅུས།རྒྱལ་ཁབ་གནས་སྤོས་ཡུལ་མི་དོ་དམ་ཅུས།རྒྱལ་ཁབ་ནག་ལས་དང་རྩྭ་ཐང་ཅུས་བཅས་འཛུགས་རྒྱུ་དང་།རྒྱལ་ཁབ་ཤེས་བྱའི་ཐོན་དབང་ཅུས་བསྐྱར་འཛུགས་བྱ་རྒྱུ།རྒྱལ་ཡོངས་སྤྱི་ཚོགས་འགན་ལེན་ཐེབས་རྩ་ལས་འཛིན་ལྷན་ཚོགས་ཀྱི་ཁོངས་གཏོགས་འབྲེལ་བ་ལེགས་བསྒྲིགས་བྱ་རྒྱུ།རྒྱལ་ཁབ་དཔྱ་ཁྲལ་དང་ས་གནས་དཔྱ་ཁྲལ་བསྡུ་ལེན་དོ་དམ་སྒྲིག་གཞི་བསྒྱུར་བཅོས་བྱ་རྒྱུ་བཅས་ཡིན་ཞེས་གསུངས་པ་དང་།